বাড়ছে নদীর জলস্তর, উত্তরবঙ্গজুড়ে তুমুল বৃষ্টি, জারি সতর্কতা

ওয়েব ডেস্ক: উত্তরে (Northbengal) টানা বৃষ্টি। হাওয়া অফিসের পূর্বাভাস মতই, টানা বর্ষণ উত্তরের জেলাগুলিতে। টানা বর্ষণে বাড়ছে নদীর জলস্তর। ঘূর্ণিঝড় মন্থা স্থলভাগে আছড়ে পড়ার পরেও, তার প্রভাব কাটেনি সম্পূর্ণরূপে। এখনও উত্তরের জেলাগুলিতে রয়েছে সক্রিয়। গত দুদিন ধরেই চলছে টানা বৃষ্টি। বাড়ছে নদীগুলির জলস্তর। গতকালই উত্তরের জেলাগুলিতে লাল সতর্কতা (Red Alart) জারি করেছিল আবহাওয়া দফতর।

বৃষ্টিতে বিপর্যস্ত জলপাইগুড়িও (Jalpaiguri) । এখনও পর্যন্ত ১৬৯ মিলিমিটার বৃষ্টি হয়েছে। তার ফলে ফুঁসছে নদী। ইতিমধ্যে তিস্তা ব্যারেজ থেকে জল ছাড়া শুরু হয়েছে। স্বাভাবিকভাবেই আতঙ্কে দিন কাটাচ্ছেন তিস্তাপাড়ের বাসিন্দা (Teesta River)। তবে সেচদফতরের কর্মীরা সারাক্ষণ পরিস্থিতির উপর নজর রাখছে। জলপাইগুড়ির পাশাপাশি শৈলশহর দার্জিলিংয়েও (Darjeeling) চলছে বৃষ্টি। শনিবার ভোর থেকে ঘন কুয়াশায় ঢেকেছে পার্বত্য এলাকা। দৃশ্যমানতা খুবই কম। রবিবারও আবহাওয়ার বিশেষ উন্নতির সম্ভাবনা নেই বলেই জানিয়েছে হাওয়া অফিস।

আরও পড়ুন: উত্তরে জারি লাল সতর্কতা! দক্ষিণবঙ্গও কি ভাসবে? জানুন পূর্বাভাস

গত ৫ অক্টোবরের দুর্যোগ এখনও কাটিয়ে উঠতে পারেনি উত্তরবঙ্গ। এরইমধ্যে ফের দুর্যোগের আশঙ্কা। উত্তরের জেলাগুলিতে টানা বৃষ্টির জেরে কার্যত লাল সতর্কতা জারি করা হয়েছে। স্বাভাবিকভাবে প্লাবনের আশঙ্কা করছেন অনেকে। আতঙ্কের প্রহর গুনছেন স্থানীয়রা।